ສານສູງສຸດຂອງປາກິສຖານ ສັ່ງໃຫ້ ນາຍົກລັດຖະມົນຕີ ໄປປະກົດໂຕ
ສານສັ່ງໃຫ້ທ່ານ Raja Pervez Ashraf ​ໄປ​ປະກົດ​ໂຕ ​ໃນ​ຖານ​ເມີນ​ເສີຍຕໍ່​ຄໍາ​ສັ່ງ​ ​ໃຫ້​ເປີດຄະ​ດີສໍ້​ລາດ​ບັງຫລວງ ຂອງປະທານາທິບໍດີຄືນໃໝ່.
ສານສູງສຸດຂອງປາກິສຖານ ໄດ້ສັ່ງໃຫ້ນາຍົກລັດຖະມົນຕີ Raja Pervez Ashraf ໄປປະ ກົດໂຕ ໃນຖານເມີນເສີຍຕໍ່ຄໍາສັ່ງໃຫ້ເປີດຄະດີກ່ຽວກັບການສໍ້ລາດບັງຫລວງ ຂອງປະທາ ນາທິບໍດີປາກິສຖານ ຄືນໃໝ່ ໝາຍເກາະຮຽກຕົວຂອງສານໃນວັນພຸດມື້ນີ້ ແມ່ນການເຄື່ອນໄຫວຫຼ້າສຸດ ໃນການຂັດ ແຍ້ງທີ່ມີມາເປັນເວລາຍາວນານກັບລັດຖະບານ ກ່ຽວກັບການກ່າວຫາ ເລື້ອງການສໍ້ລາດ ບັງຫລວງ ຕໍ່ປະທານາທິບໍດີ Asif Ali Zardari ຜູ້ທີ່ໄດ້ປະຕິເສດວ່າ ທ່ານກະທໍາຜິດຫຍັງ ໃນເດືອນມິຖຸນາຜ່ານມາ ສານສຸງສຸດຂອງປາກິສຖານໄດ້ພົບເຫັນວ່າ ອະດີດນາຍົກລັດຖະ ມົນຕີ Yousuf Raza Gilani ມີຄວາມຜິດ ໃນຖານໝິ່ນປະ ໝາດຕໍ່ສານ ຍ້ອນບໍ່ຍອມ ຂຽນຈົດໝາຍໄປຂໍຮ້ອງໃຫ້ເຈົ້າໜ້າທີ່ສະວິສ ເປີດຄະດີສໍ້ລາດບັງຫລວງ ຕໍ່ປະທານາທິບໍດີ Zardari ຄືນໃໝ່ ສານໄດ້ຕັດສິນວ່າ ທ່ານ Gilani ບໍ່ມີຄຸນນະສົມບັດທີ່ຈະກໍາໜ້າທີ່ຕໍ່ໄປ ແລະທ່ານ Ashraf ຈຶ່ງໄດ້ເຂົ້າຮັບໜ້າທີ່ດັ່ງກ່າວນີ້ແທນ ວັນພຸດມື້ນີ້ ສານໄດ້ສັ່ງໃຫ້ທ່ານ Ashraf ໄປປະກົດໂຕ ໃນວັນທີ 27 ເດືອນນີ້ ແລະສະ ແດງເຫດຜົນວ່າ ເປັນຫຍັງທ່ານຈຶ່ງຄວນຖືກຍົກເວັ້ນ ຈາກການດຳເນີນຄະດີ ໝິ່ນປະໝາດ ຕໍ່ສານນັ້ນ